Horia Constantinescu, cel care conduce Autoritatea Națională pentru Protecția Consumatorilor din 2022, a anunțat că demisionează din această poziție pentru a se putea concentra pe campania electorală. El a fost anunțat de PSD ca și candidat din partea partidului pentru fotoliul de primar al Constanței.
ANPC își caută un nou președinte după ce Constantinescu a făcut un pas în spate, intrând în cursa electorală de la Constanța. ""Astăzi, la Consiliul Politic Naţional al Partiului Social Democrat s-a luat decizia, cu unanimitate de voturi, ca pentru funcţia de primar în oraşul Constanţa să candideze domnul Horia Constantinescu. Cred că nu are nevoie de prezentări. E un om cu multă experienţă, preşedinte al ANPC," a anunțat în data de 27 martie Felix Stroe, președintele PSD Constanța.
"Trebuie să arătăm ce putem face de la acest moment pentru a îndrepta lucrurile şi nicidecum de a arăta cu degetul unul spre celălalt. Fiecare dintre contracandidaţi are libertatea, bineînţeles, să demareze o campanie negativă. După cum ştiţi, n-ar fi nici prima nici ultima dusă împotriva mea, inclusiv de-a lungul carierei la Comisariatul pentru Protecţia Consumatorilor Constanţa sau la nivelul Autorităţii", a declarat Horia Constantinescu la momentul anunțării candidaturii.
Citeste si:
Mai apoi, astăzi, acesta a revenit cu o postare pe social media confirmându-și plecarea de la ANPC. "Probabil unii dintre voi deja știți că am fost nominalizat candidatul Partidului Social Democrat pentru funcția de primar al orașului Constanța. Prin forța lucrurilor, trebuie să renunț la funcția de președinte pentru a mă putea dedica campaniei și noului proiect", a transmis Horia Constantinescu, pe pagina sa de Facebook. El a declarat că a reușit să scrie "o pagină de istorie în cartea autorității" și că lasă în urmă o instituție pe care o descrie ca fiind funcțională și cu sedii renovate.
Acesta a precizat că rămâne totuși "în această mare familie, în calitate de comisar șef adjunct al Comisariatului Județean Constanța (suspendat)". Horia Constantinescu a devenit şeful Comisariatului Judeţean pentru Protecţia Consumatorilor Constanţa în 2017. Doi ani mai târziu, în august 2019, a fost numit șef la ANPC, la propunerea premierului PSD de atunci, Viorica Dăncilă, și a stat trei luni în funcție. Ulterior, în 2022, el a revenit în această funcție printr-o decizie luată de premierul Nicolae Ciucă.
Citeste si:
Sursa foto: Wall-Street.ro
Te-ar putea interesa și: